**Pasientinformasjon**

**Gynekologisk seksjon  
Bærum sykehus**

Telefon: 67 80 94 60 /55 | Sentralbord: 03525

**Pasientinformasjon- Bulkamid**

**Bulkamid injeksjon**

Bulkamid er en behandling som hjelper på bevegelseslekkasje. Bulkamid er et geleaktig stoff som består av 97,5% vann og 2,5% polyakrylamid som legges rundt urinrøret for å gjøre det enklere å holde igjen urinen når blæren kommer under press som ved hoste nys, latter og fysisk aktivitet.

Inngrepet gjøres i lokalbedøvelse og tar ca 15-20 minutter.

Det er ikke rapportert noen langtidskomplikasjoner. **Det kan oppstå smerter i forbindelse med inngrepet**, noe blod i urinen, forsinket vannlatning, smerter ved vannlatning og /eller urinveisinfeksjon

Mer enn tre fjerdedeler av kvinner som er behandlet med Bulkamid, opplever at de blir kvitt lidelsen eller har merket en betydelig forbedring. Det er påvist at gelen beholder sin form og størrelse i flere år. Injeksjonen kan gjentas. Dersom ikke tilfredsstillende effekt kan man legge TVT bånd etter Bulkamid.

**Etter inngrepet**kan du reise hjem. Det er helt normalt med noe blod i urinen etter inngrepet. Sykmelding er ikke nødvendig, men egenmelding kan benyttes ved behov.

* Det er viktig at du unngår å presse når du tisser de første dagene.
* Du skal bruke Hiprex 1 tablett 2 ganger daglig for å hindre urinveisinfeksjon. Tablettene får du på sykehuset.
* Du må vente 2 uker med samleie, tampong og hard fysisk aktivitet. Bade kan du gjøre etter en uke.
* Opplever du smerter kan du bruke paracetamol eller ibuprofen.
* Det er mulighet for påfyll tidligst 8 uker etter operasjonen.
* Etter 6 måneder innkaller vi deg til kontroll.

**Ta kontakt med sykehuset hvis du opplever problemer med å tømme blæren.**

**Kontaktinformasjon:**

**Gynekologisk poliklinikk: 67809460 (08.00-15.30)**

**Gynekologisk avdeling: 67809455**